CELEX: 62010TN0593
Language: sl
Date: 2010-12-29 00:00:00
Title: Zadeva T-593/10: Tožba, vložena 29. decembra 2010 – El Corte Inglés proti UUNT – Ruan (B)

12.3.2011   
            
            
               SL
            
            
               Uradni list Evropske unije
            
            
               C 80/20
            
         Tožba, vložena 29. decembra 2010 – El Corte Inglés proti UUNT – Ruan (B)
   (Zadeva T-593/10)
   2011/C 80/38
   Jezik, v katerem je bila tožba vložena: španščina
   
      Stranke
   
   
      Tožeča stranka: El Corte Inglés, SA (Madrid, Španija) (zastopnika: J. L. Rivas Zurdo in E. Seijo Veiguela, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Jian Min Ruan (Mem Martins, Portugalska)
   
      Predloga tožeče stranke
   
   
               —
            
            
               Razveljavi naj se odločba drugega odbora za pritožbe Urada za usklajevanje na notranjem trgu (znamke in modeli) z dne 4. oktobra 2010 v zadevi R 576/2010-2 in razglasi naj se, da bi moralo biti ob uporabi člena 8(1)(b) Uredbe o blagovni znamki Skupnosti pritožbi nasprotne stranke pred UUNT ugodeno, odločba oddelka za ugovore o podelitvi v celoti znamke Skupnosti številka 6.379.721 „B“ (mešana) pa bi morala biti razveljavljena, in
            
         
               —
            
            
               nasprotni stranki oz. strankam naj se naloži plačilo stroškov postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: Jian Min Ruan
   
      Zadevna znamka Skupnosti: figurativna znamka rdeče in bele barve, ki vsebuje črko „B“ za proizvode iz razreda 25
   
      Imetnik znamke ali znaka, navajanega v postopku z ugovorom: tožeča stranka
   
      Znamka ali znak, navajan v postopku z ugovorom: figurativna znamka, ki vsebuje črko „B“ za proizvode iz razreda 25
   
      Odločba oddelka za ugovore: zavrnitev ugovora
   
      Odločba odbora za pritožbe: zavrnitev pritožbe
   
      Navajani tožbeni razlogi: Kršitev člena 8(1)(b) Uredbe (ES) št. 207/2009 (1), saj naj bi med spornima znamkama obstajala verjetnost zmede.
   
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).